REGELE CAROL AL DOILEA — 60 DE ANI DUPĂ 


București strict secret, Apr 5, 2013 

SFÎRŞIT DE DOMNIE 

La București, după uciderea lui Armand Călinescu, regele îl desemnează 
primministru pe generalul Gh.Argeseanu a cărui misiune este să decimeze 
Garda de fier. E vorba de represalii ordonate de rege ca riposta la asasinat. Au 
loc arestări și execuţii sumare. Cadavrele legionarilor sunt expuse în pieţele 
orașelor. După o săptămînă este numit alt primiministru, Constatin Argetoianu. 
Carol caută o formula prin care să liniștească situaţia. Lucru care nu îi 
reușeste. Gheorghe Tătărescu formează un alt cabinet la 24 noiembrie. In 
exterior România își declara repetat neutralitatea, încercînd să se păstreze în 
afara conflictului. Pe plan intern Carol încearca o apropiere de forțele politice, 
inclusiv de legionarii care îi jură fidelitate. În primavara 1940 ei sunt 
eliberaţi din închisori și lagăre. 

Ofensiva Germană dupa citeva luni de acalmie se reia. Austria, 
Cehoslovacia, Polonia.Urmează Danemarca. Dupa numai 4 zile 
Copenhaga capitulează. Norvegia rezistă doar o săptămînă. Belgia, 
Olanda, Luxemburg două săptămini cu totul. Se credea ca adevărata 
încercare va veni cînd masinäria germană se va confrunta cu cea a 
Franţei, la fel de puternică, de instruită și de bine echipata. Carol se 
aștepta ca seria victoriile militare blitzkrieg să înceteze. Dar Franţa 
capitulează dupa numai șase săptămîni. Este momentul decisiv al 
ruperii echilibrului de forte din Europa. Zilele Romaniei, asa cum se 
constituise dupa tratatul dela Versailles sunt numarate. 

Căderea Franţei a fost un șoc la București. Numai Anglia mai 
rezista. Dar Anglia era departe. Ea însăși va trebui să lupte din 
răsputeri pentru a supraviețui impotriva agresiunii submarinelor lui 
Donitz și avioanelor lui Goering. URSS, după ce a incheiat razboiul cu 
Finlanda, a ocupat republicile baltice, si a ridicat pretentii asupra 
Basarbiei, și mai nou, Bucovinei. România complet izolată își așteapta 
sfirșitul. În acest context, sărbătorirea a zece ani de domnie care se 
organizează cu fast la inceputul lunii iunie are aspectul unui dans pe vulcan. Ziarele sunt pline de elogii. 
Se desfasoară ceremonii şi festivități. S-ar părea că regele Carol al doilea este la apogeul puterii lui. De 
fapt el mai are de domnit mai puţin de 100 de zile. 

Carol s-a menţinut pe plan extern într-o poziţie de neutralitate și a declarat ca România își va 
apăra cu armata teritoriul în fata oricărei agresiuni. Mai mulsi politicieni au cerut reorientarea polticii 
exterrne spre Germania.care triumfa peste tot. Ministrul externe Grigore Gafencu cedeaza locul lui lon 
Gigurtu, cunoscut pentru simpatiile sale filogermane. Mai tîrziu Gigurtu devine primministru. Carol il 
primește in audienţă pe Horia Sima, noul șef la Mișcării legionare, intors clandestin din Germania. Cei 
doi adversari se tatoneaza. La 22 iunie Frionutl Renaaterii Nationale înființat în 1938, se transformă în 
Partidul Națiunii, care se declară partid totalitar si si este condus chiar de rege. Este o încercare 
disperată de a da regimului politic din Romania un aspect mai apropiat de cel german. Manevra nu 
convinge pe nimeni, mai ales la Berlin. Hitler si Stalin hotarisera deja prin întelegerea lor din 23 august 
1939, soarta României. 

Evenimentele au luat un curs ireversibil. La 26 iunie, ministrul de externe sovietic, Molotov 
înmînează ministrului român la Moscova, Davidescu, 
cererea Kremlinului de cedare a Basarabiei și transferul 
Bucovinei către URSS. În 24 de ore declară el, așteaptă 
un răspuns. La București Carol convoacă Consiliul de 
coroană pe 27 iunie. Pozitia sa este că trebuie refuzat 
ultimatumul și opus rezistență armată pe graniţă. Dar 
punctul său de vedere nu este sustinut decit de 11 din 
cei 27 membri ai Consiliului. Printre ei Nicolae lorga, 
Ernest Urdăreanu, Victor lamandi. 

O a doua întîlnire a Consiliului de coroană, în 
seara același zile, dă un rezultat și mai prost. Numai 
șase se pronunţă pentru respingerea ultimatumului 
sovietic. Ceilalţi sunt de părere că Armata nu poate 
rezista atacului sovietic, mai ales că de la Sofia și 
Budapesta existau semnale că România va fi atacată. O 


mobilizare a armatei în Est, spun ei, ar expune tara unei catastrofe. Ar duce practic la dispariţia statului 
român, împărţit între sovietici, unguri şi bulgari. România ar fi putut rezista unei ofensive a Armatei roşii 
numai două săptămîni. Carol se înclină. 

În incercarea de a cîştiga timp, propune negocieri. Molotov refuză si dă Guvernului român o zi 
pentru a a accepta cererea Kremlinului, si numai 4 zile pentru a evacua teritoriile cerute. Era vorba de 
aproape 45.000 km pătraţi și peste 3 milioane de locuitori în Basarabia, iar cu nordul Bucovinei de 5.396 
km pătraţi și o jumătate de milion locuitori. Carol notează în jurnal : “ Mi-e ruşine de mine însumi.” 

Începînd cu 28 iunie Basarabia şi Bucovina sunt evacuate de autorităţile române. Este un exod. Se 
petrec scene dramatice. Armata română se retrage fără a trage un foc de armă. La fel au procedat cehii 
şi danezii în fata Germaniei. Totuşi Finlanda a opus rezistenţă Armatei roşii. Atmosfera în România este 
una de disperare şi neputinţă. Pe plan diplomatic Romania face încercări de a-și îmbunătăţi situatia. La 1 
iulie Guvernul român renunţă la garantiile anglo-franceze acordate in aprilie 1939. Era un gest simbolic, 
dorind să arate reorintarea politicii externe. Un guvern condus lon Gigurtu, ia locul la 4 iulie, celui condus 
de Gh.Tătărescu. Ministru de externe este un fidel al regelui Mihail Manoilescu, cunoscut pentru 
simpatiile sale pentru Axă. Din Guvern fac parte și trei legionari. Guvernul da declaraţii de apropiere de 
Gremania și Italia. Totul, în speranţa că stapinii Europei — vor cruța România. Era prea tirziu. La 
Moscova se fac tatonări prin Grigore Gafencu. Primul ministru lon Gigurtu şi ministrul de externe Mihail 
Manoilescu merg la Berlin si Roma la sfîrşitul lunii iulie încercînd să salveze situația. E zadarnic. 
Bulgaria și Ungaria au formulat si ele cereri ultimative. Hitler ii cere printr-o scrisoare regelui să înceapa 
negocieri cu acestea si să accepte să cedeze teritorii. 

La 16 august la Turnu Severin — locul unde stramosul lui Carol al doilea, Carol întîi pusese piciorul 
pe pămînt românesc — incep tratative cu o delegaţie a Ungariei lui Horthy. Budapesta cere 75% din 
teritoriul Transilvaniei, teritoriu locuit de circa 3 milioane de oameni, 
dintre care 2/3 etnici români. La trei zile după începerea negocierilor 
de la Turnu Severin, încep alte tratative, între România şi Bulgaria 
referitoare la Cadrilater, sudul Dobrogei care a revenit României prin 
pacea de la București din 1913. Carol convoacă din nou un Consiliu 
de Coroană. România e prinsă într-un cleşte. Consiliul de coroană 
hotărăşte ca România să propună la Turnu Severin un schimb de 
populaţii şi aplicarea criteriului etnic la trasarea graniţelor. La 
tratativele de la Craiova, la 24 august se ajunge la un acord. 
România retrocedează cele două judeţe din Cadrilater — Caliacra si 
Durostor — Bulgariei. 

La Turnu Severin în schimb nu s-a înregistrat nici un progres. 
La 27 august miniştrii Germaniei şi Italiei la Bucuresti, Fabricius şi 
Ghigi sunt rechemati acasă pentru consultări. În aceeaşi zi, 27 
august, Ribbentrop şi Ciano, ministrul de externe al Italiei, ginerele lui 
Mussolini — îi invită pe miniştrii de externe ai României şi Ungariei la N 
Viena. La 29 august, la Viena Ribentropp, Ciano discută cu trimişii - 

Bucureştiului şi Budapestei. A doua zi, 30 august, cei doi dictează £ 

condiţiile lor. România cedează Ungariei un teritoriu de 42.360 de km pătraţi din Transilvania, cu o 
populatie de peste 2,6 milioane de locuitori, din care peste jumătate români. Granița trece prin Salonta, 
Oradea, Cluj, Secuime, Sf.Gheorghe. Au loc doua consilii de coroană. Din nou, se pune problema dacă 
trebuie să se opună rezistenţă armată sau să cedăm. Dacă se rezista, exista riscul unei agresiuni 
militare a Axei căreia Romania nu i-ar fi putut face fata. Cedarea în fata dictatului de la Viena ar fi permis 
supraviețuirea statului roman, dar cu teritoriul ciuntit. Se putea aștepta o conjunctură favorabilă. Ca și în 
cazul cedării Basarabiei și a nordului Bucovinei, a prevalat acest punct de vedere. 

În tara, vestea cedării unei mari parti a Transilvaniei produce un soc. România a pierdut în vara 
acelui an peste 33% din teritoriu si tot atît din populaţie. Aproape 7 milioane de locuitori și aproape 100 
000 km pătraţi din suprafață. Lumea e revoltată. Izbucnesc tulburări. Popularitatea lui Carol este s-a 
prăbușit la pămînt. Este considerat vinovat pentru tot ce s-a întîmplat in acea vara nefasta. Pentru opinia 
publica el devine tapul ispăşitor al situatiei fără ieşire în care se afla România. Viaţa sa luxoasă, corupţia 
din jurul său, legătura cu Elena Lupescu, toate îi sunt reproşate acum. Legionarii sunt cei mai agresivi. 
La Braşov, București, in alte orase, ies in strada, organizează demonstraţii. Fac uz de arme. Staţia de 
radio de la Bod este ocupată. Nici partidele istorice, dizolvate in 1938, dar care supravietuisera subteran, 
nu doresc prelungirea dictaturii lui Carol. luliu Maniu si Dinu Bratianu, consideră că regimul este 
epuizat. Protestele, demonstratiile nu inceteaza. Carol a rămas singur în acest virtej. Este rezultatul 
politicii pe care a dus-o zece ani de subminare autorităţii partidelor si a celorlalte instituții democratice. 
La greu, nu avea nimic și nimeni în jur pe care să se sprijine. Armta l-a părăsit, liderii politici la fel.Opinia 
publică s-a întors împotriva lui. l-au rămas alături numai cîțiva oameni din anturaj, Elena Lupescu, Ernest 
Urdăreanu. Foarte puțini. 


Prezenţa mulţimii în Piaţa palatului regal nu încetează. Se 
trag focuri de armă. Staţia de radio București şi Palatul telefoanelor 
sunt ocupate de legionari. Carol îl invită la palat pe generalul lon 
Antonescu,fost ministru al apărării în guvernul Goga/Cuza. Avea 
relaţii proaste cu Carol încă din 1934, cind demisionase din pozitia 
de șef sef al statului major al armatei în semn de protest fata de 
regimul lui Carol pe care il acuza de corupţie. Regele îl surghiunise 
la mănăstirea Bistriţa în urma criticilor aduse camarilei. Antonescu 
era dorit de armată dar și de liderii partidelor istorice. Avuseseră 
deja discutii cu el in zilele crizei. Şi legionarii doreau plecarea lui 
Carol și liderii lor erau intelesi cu generalul. Antonescu avea 
reputaţia de om capabil şi incoruptibil. Fusese atașat militar la 
Londra si Paris, si nu era cunoscut ca un progerman. A acceptat în 
4 septembrie oferta de a forma guvernul facută de regele Carol cu 
condiţia să i se dea puteri depline. La 5 septembrie, în zori, regele 
semnează un decret prin care îl investeşte pe generalul Antonescu 
cu puteri excepţionale. Puterea trece din miinile regelui în cele ale 
lui Antonescu. În aceeaşi zi, seara, în urma eşecului de a forma un 
guvern, partidele refuzind altă solutie decît abdicarea, Antonescu cere regelui Carol al II-lea să abdice și 
îi dă timp de gîndire pînă a doua Zi. 

Regele Carol isi convoacă apropiații pentru a-i consulta. Unii sunt de parere sa abdice. Altii ii cer 
sa refuse ideea, si sa treaca la represalii, incepind chiar cu Antonescu. Dar decizia inclina spre a 
accepta. Carol se vede complet izolat. Cei mai mulţi sînt favorabili abdicării Altfel ar izbucni un război 
civil. În aceste condiţii Carol se resemnează, deşi fusese decis să refuze. La şase dimineaţa, la 6 
septembrie, semnează actul de trecere a coroanei catre fiul sau Mihai. Nu este propriu zis un act de 
abdicare. Carol nutreste gindul secret ca odata se va reintoarce pe tron. Multimea neincrezatoare, deşi a 
aflat vestea, rămîne în Piaţa palatului, in asteptare. Generalul Antonescu ii cere să părăseasca ţara şi îl 
asigură de protecţie. Ultima zi în România: Carol îşi adio de la colaboratori, îşi face bagajele. A doua zi, 
7 septembrie, Carol, însoţit de Elena Lupescu, de mareşalul curţii Ernest Urdăreanu, omul lui de maximă 
încredere, de alti însoțitori, părăseste Bucureştiul, cu un tren pe ruta Craiova, Timisoara. In gara 
Timişoara un comando de legionari trage asupra trenului. Carol şi Elena Lupescu trec graniţa trintiti pe 
pardoseala vagonului. Soldaţii care asigură paza trenului riposteaza cu foc. Pe teritoriul iugoslav, in 
oraşelul Kikinda sunt intimpinati de emisari ai regelui Paul. Aici vagoanele sunt ataşate la trenul Orient 
Expres. Din lugoslavia trece in Italia, in Elvetia. Traverseaza Franta, si se opreste in Spania. Ramine aici 
pina la inceputul lunii martie, cind trece clandestin in Portugalia. Doua luni mai tirziu cu un vapor pleaca 
spre Cuba, apoi spre Mexic. Nu reuseste sa se stabileasca in Statele Unite, cum ar fi dorit, refuzat de 
autoritatile americane. Ramine pe durata razboiului in Mexic. 

In Mexic, Carol se ocupa cu gradinaritul, isi aranjează colecţiile sale de timbre și trimite scrisori și 
memorii oficialitatilor americane, engleze, franceze, lui Roosevelt, regelui George, lui De Gaulle. Tuturor 
le oferă serviciile. Surprinzator, îl frecventează pe ambasadorul sovietic la Mexico City, Umanski. Face 
planuri de a reveni pe tronul de la București. Washington-ul, Londra rămîn indiferente. În octombrie 1944 
părăsește Mexicul pentru Brazilia. Ramine cîțiva ani la Rio de Janiero. Aici la 3 iulie 1947 se căsătorește 
cu Elena Lupescu. 

Încearcă să revină în Europa. Ar fi vrut să se retragă în Franţa, dar viza de ședere îi este refuzată. 
Alege atunci Portugalia. Se stabilește la Estoril, oras pitoresc pe 
malul oceanului, unde își cumpără o casa, numită Villa del Sol. 
La Estoril mai în exil fostul rege al Italiei Umberto, don Juan de 
Bourbon, tatăl actualului rege al Spaniei Juan Carlos, și un alt 
Bourbon, contele de Paris. iti petrece timpul participind la micile 
eveniment mondene de aici. Calatoreste, isi cerceteza colectia 
de timbre, primeste rari oaspeti. Este uitat. 


Se stinge la 4 aprilie 1953 cu saptamina inainte de Pasti, 
în Vinerea Mare. La 15 octombrie ar fi împlinit 60 de ani. O luna 
mai devreme se stinsese la Paris, prima sa soție, Zizi Lambrino. 
Carol a fost înhumat la mănăstirea Sao Vincente lîngă 
pantheonul regilor Portugaliei. 


